Werk | Solidariteit Blog
Sleutelwoord Argief vir 'werk'
Gepubliseer deur Carina Bester op 9 Januarie 2013 in Algemeen.	0 Kommentare
Dis 'n nuwe jaar!
Nuwe dinge wat voorlê. Nuwe avonture. Nuwe geleenthede.
Dit is lekker om fris en vars die nuwe jaar aan te pak. Om lekker uitgerus te wees na 'n welverdiende vakansie. Lekker om weer al die bekende kollegas by die werk te sien.
Dit is 'n voorreg om werk te hê! Daar is so baie mense wat sukkel om werk te kry.
Lees verder 'Uitgerus'
Harde werk is nie meer genoeg nie. Speel jou pad na sukses.
Gepubliseer deur Nicolien Welthagen op 15 November 2012 in Algemeen.	1 Kommentaar
Ek is van nature 'n meer ernstige mens, maar gelukkig het ek oor die jare geleer dat ek nie so swaarmoedig hoef te wees nie. Ek kan maar sorgvry, tevrede, lighartig en gelukkig wees. Dit beteken nie onverantwoordelikheid nie – maar net dat mens oop is vir die lewe en om elke oomblik te geniet sonder te veel bekommernisse.
Ek is sekerlik nie die enigste een nie. Op skool is ons vinnig geleer dat werk iets is wat ons MOET doen en ernstig oor moet wees, terwyl speel iets is wat ons WIL doen, en dat daar 'n tyd en plek is vir elkeen. Werk is uitputtend en speel is lekker. Die meeste mense glo vandag dat wanneer jy pret het by die werk, jy nie regtig werk nie. Gelukkig is daar mense wat agtergekom het dat werk nie noodwendig die teenoorgestelde van pret hoef te wees nie. Werk kan speel ook wees of ten minste met 'n groot hoeveelheid speelsheid benader word. Ek besef nou waarom mense wat meer sorgvry, grappig en speels is, meer gelukkig en suksesvol is. Lees verder 'Harde werk is nie meer genoeg nie. Speel jou pad na sukses.'
Werkloosheid – 'n paar definisies en konsepte (Deel 2)
Gepubliseer deur Paul Joubert op 6 April 2011 in Nuus.	2 Kommentare
(Hierdie artikel vervolg vanaf verlede week se artikel.)
'n Verduideliking van die konsep van die werkloosheidskoers is hier noodsaaklik. Dit kom dikwels voor dat mense die werkloosheidskoers sommer op die hele bevolking toepas. Iemand sal dan iets sê soos: "Die werkloosheidskoers is 25% en die bevolking is 50 miljoen, so dit beteken 12,5 miljoen mense is werkloos." Dit is egter glad nie hoe die werkloosheidskoers werk nie. Die werkloosheidskoers word uitgewerk as die aantal werklose mense wat graag wil werk, gedeel deur dieselfde aantal gekombineerd met die aantal mense wat wel werk het. Die bewerking is dus (werkloses) ÷ (werkloses + werkendes). Slegs mense van werkende ouderdom (amptelik 15 tot 64) word ook ingesluit. Dit is tog normaal dat 'n vyfjarige kind of 'n negentigjarige ouma nie werk nie.